Farkosturinn var Heinkel sjóflugvél frá danska sjóhernum og sést flotholtið neðst á flestum myndanna . Skámyndirnar sýna stór svæði á litlum myndfleti , þannig að á þeim sjást ekki mikil smáatriði , en þær eru því mikilvægari í að sýna stöðu landsins t.d. vatnafars og jökla . Danskir landmælingamenn höfðu því undir höndum slíkar myndir rétt fyrir uppaf heimsstyrjaldarinnar síðari og gátu út frá þeim og öðrum gögnum lokið kortagerðinni án þess að komast til Íslands síðustu árin . Fyrir liggur að án þessara mynda hefði kortagerðinni af Íslandi í mælikvarða 1 : 100 000 ekki lokið á stríðsárunum , en kortagerðinni lauk lýðveldisárið 1944 . Helstu heimildir um myndatökuna eru í skilmerkilegum greinargerðum sem komu með myndunum á sínum tíma og síðan í texta bókarinnar „ Islands kortlægning “ eftir Nörlund ( 1944 ) . Þá er fjallað nokkuð um myndatökuna og notkun myndanna í bók Ágústar Böðvarssonar „ Landmælingar og kortagerð Dana á Íslandi “ ( 1996 ) . Upprunalegar filmur eru varðveittar í loftfilmusafni Landmælinga Íslands og eru pappírsmyndir aðgengilegar í loftmyndasafni stofnunarinnar , en skrá yfir pappírsmyndirnar og filmurnar í myndaflokknum hefur aldrei verið gefin út .